En aragonés y atras luengas neolatinas los cultismos no siguen los cambios que la evolución de la luenga ha seguiu dende lo suyo orichen en lo latín vulgar. Estas parabras s'han conservau u las han reintrodueitas por razons culturals, literarias u scientificas. Lo cultismo tiene una traza que depende de las normas ortograficas y fonolochicas, pero no sigue las leis foneticas que cambioron la radiz y lo morfema en lo desembolique de la luenga neolatina u romance. Entre meyo de las parabras patrimonials u vulgars, que siguen las leis foneticas y las parabras cultas u cultismos, que no las siguen tenemos los semicultismos, parabras on s'han aturau u esbarrau las leis foneticas por condicionants culturals.